FIȘĂ DE LUCRU

*Miezul iernii*   
În păduri trăsnesc stejarii! E un ger amar, cumplit!  
Stelele par îngheţate, cerul pare oţelit,  
Iar zăpada cristalină pe câmpii strălucitoare  
Pare-un lan de diamanturi ce scârţâie sub picioare.  
  
Fumuri albe se ridică în văzduhul scânteios  
Ca înaltele coloane unui templu maiestos,  
Şi pe ele se aşează bolta cerului senină,  
Unde luna îşi aprinde farul tainic de lumină.

*(de VASILE ALECSANDRI)*

**Cerințe**:

1.Selectează, din tabelul de mai jos, substantivele potrivite stării tale de după prima lectură.

uimire încântare tristeţe amuzament

durere bucurie speranţă regret

melancolie nedumerire entuziasm

smerenie surprindere indiferenţă

2. Ce surprind versurile de mai sus? Argumentați-vă răspunsul.

3. Notați două cuvinte care conțin diftongi.

4. Depărțiți în silabe următoarele cuvinte: *diamanturi, picioare, scânteios, templu.*

5. Identificați în textul de mai sus două epitete și o comparație.

6. Definiți epitetul.

7. Ce fel de imagini conturează figurile de stil găsite de voi în textul de mai sus?

8. Precizați rima acestor versuri. Motivați răspunsul vostru.

9. Stabiliți măsura ultimului vers.

10. Scrieți o compunere de minimum 150 de cuvinte, în care să motivați apartenența la genul liric a textului reprodus mai sus (*Miezul iernii* de Vasile Alecsandri)